دونیادا ایلین ان یاخشی فوتبال‌چیسینا وئریله‌ن قیزیل توپ اؤدولو اوچون نامیزدلر آچیقلاندی.
فرانس فوتبال درگیسی، ۲۰۱۸ قیزیل توپ اؤدولونه نامیزد ۳۰ فوتبالچی معین ائتدی.
نامیزدلر آراسین‌دا اؤدولو ۵ دفعه قازانان بارسلونانین آرژانتینلی فوتبالچیسی لیونل مسی ایله یوونتوسون پرتغاللی فوتبالچیسی کریستیانو رونالدونون یانی سیرا، رئال مادرید و کورواسی میللی تیمینده‌کی اویونلاری ایله ۲۰۱۸ فیفا ان یاخشی اویونچو اؤدولونه لاییق گؤروله‌ن لوکا مودریچ ده یئر آلدی.
پاری سن ژرمن دن نیمار و کیلیان امباپه، لیورپول‌دان محمد صلاح، چلسیدن ادن آزار، آتلتیکو مادریددن آنتوان گریزمانن دا ۳۰ نفرلیک لیسته‌ده.
فرانس فوتبال درگیسینین ۱۹۵۶-۲۰۰۹ ایللرین‌ده داغیتدیغی قیزیل توپ اؤدولو ایله فیفانین ۱۹۹۱-۲۰۰۹ آراسین‌دا وئردیگی دونیادا ایلین فوتبالچیسی اؤدولو، ۲۰۱۰.جو ایلده "فیفا قیزیل توپ" آدی آلتین‌دا بیرلشمیشدی.
